Tandraluo

Tandraluo no sambua gama-gama ni'oguna'ö ba wamaigi inötö, so nifali'ö ba danga, so nisaitagö ba dowa, so nifedadao ba dete meza, ba iada'a so ia bakha ba komputer ba ba telefon gokhö. Moguna ia ba wangerai hawa'ara gotalua moroi ba zalua si sambua irugi zalua si sambua tö. Ba dandraluo nifofanö mesin, so khönia tölu duturu saliŵa-liŵa: turu sadogo-dogo sanuturu jam ba turu sanau sanuturu menit ba turu fondrege anau sanuturu detik. Ero sambua jam mubagi ia 60 menit ba sambua menit 60 detik. Andrö wa ifanaoka ia 60 kali turu detik ena'ö ifaonaoka ia sakali turu menit, ba 60 kali ifanaoka ia turu menit irege ibözi sara turu jam. Tefa'ele'ö ba zato dandraluo siföföna sibai me ngaotu ndröfia si-16. Ba ginötö da'ö lafofanö mesin dandraluo andre faoma kaŵe nigölugö ni'abölö'ö faoma tanga. Andrö göi lafotöi ia mekanik manual. Tandraluo nifali'ö ba danga fondrege atua ya'ia dandraluo razo Inggris Elizabeth I nihaogö Robert Dudley me 1571. I'otarai ngaotu ndröfia si-16 irugi ngaotu ndröfia si-20 ha ira'alawe zangoguna'ö tandraluo nifali'ö ba danga andre. Tandraluo ndramatua ya'ia dandraluo ni'irö'ö ba nono zaraeŵa.
jmpl|Tandraluo sangoguna'ö mesin nifofanö tambalou (lafotöi ia mekanik)
jmpl|Seiko Astron, tandraluo sangoguna'ö mesin nifofanö batere (lafotöi ia  quartz) siföföna ba zi sagörö ulidanö  (1969)
jmpl|Tandraluo nifofanö elektronik (lafotöi digital)

Ngaotu ndröfia wa'ara oi smanö mesin tandraluo ni'ila niha. Irege lasöndra niha hewisa wamofanö mesin dandraluo faoma fa'abölö listrik. Labörötaigö wamazökhi mesin dandraluo sibohou andre me 1946 ira Hamilton Watch Company moroi ba Lancaster, Pennsylvania, Amerika Serikat, heŵa'ae awena sa dania tola lafamawa ia ba zato me 1957.

Bahiza lö ara aefa da'ö lasöndra ira niha Jepang mesin dandraluo sabölö sökhi nifofanö faoma batere nifotöi nifotöi "quartz", sabölö atulö wangerainia inötö. Töi dandraluo andre Seiko Astron 35SQ ba tefa'olo ia ba zato me 1969.Sejarah Penghargaan Seiko. Latema'ö göi dandraluo quartz da'a ira IEEE (Institute of Electrical and Electronics Engineers) tobali sambua tarahösö waö-waö wa'atedou "ilmu teknik elektro" ba zi sagörö tanö.Daftar Milestones IEEE. Ngawalö dandraluo sibohou da'a göi dania zame'e mo'amböta wa'oya wowöli niha dandraluo mekanik moroi ba Swiss.Harvard Business Review: Seiko Watch Corporation: Moving Upmarket Gofu heza oi tesöndra dandraluo quartz nifazökhi oya merek bö'ö ba samulö'ö industri dandraluo ba zi sagörö ulidanö. Lö tola oya lafazökhi dandraluo meföna ba börö da'ö ha niha so'okhöta zi tola mangokhögö ya'ia. Börö "quartz" aoha ba alio wamazökhi tandraluo, irege tola abölö ide-ide mbölinia ba tola la'öli ia niha si fagölö.

 Tandraluo si lö abasö 
Baero dandraluo si fagölötö so göi ngawalö ndraluo ni'oguna'ö ba wohalöŵö heza oya nidanö, irege silötolalö oköli manö dandraluo andrö hewa'ae no göna ia idanö ma zui alömö ia bakha ba nidanö (laŵaö water resistant ni'adogo'ö faoma WR ba li Inggris, faigi tou). So gafore fangerai wa'abakha tola alömö dandraluo ba wanaha idanö, ya'ia ATM (adogoa li Inggris atmospheres). Ero sara ATM te'erai 10 meter. Na lasura 3 ATM eluahania 30 meter wa'abakha tola alömö dandraluo andrö. Ba da'a tou so mbosi wa'abölö dandraluo molo'ö ATM andrö.
BosiFaudu te'oguna'ö iaFamotokhiWR 3 ATM / 30 mTola la'oguna'ö ia ero ma'ökhö, he mosino he moteu. Tebai lafake ba wemondri, fatui, folangi, fagai, folaya-laya ba dete nidanö, ba tanöbö'önia si göna idanö.Tebai la'oguna'ö ba watuisa WR 5 ATM / 50 mTola la'oguna'ö ba wolangi, fagai, ba tanöbö'önia. Lö lafake ba watui.Tebai la'oguna'ö ba watuisaWR 10 ATM / 100 mTola lafake ba ginötö mangahele ba dete nidanö nidöni tundraha mesin salio awö ba ngawalö olahraga nidanö tanöbö'ö.Tebai la'oguna'ö ba watuisaWR 20 ATM / 200 mTola lafake ba we'amöi ba nasi faoma ngawalö olahraga nidanö.Tola lafake ba watuisaSifatui 100 mDa'a zilötolalö tefönui (standar ISO 6425) na möi scuba diving. Tebai ia la'oguna'ö ia ba saturation divingTandraluo ndra si fatui 100 m ba 150 mSifatui 200 m ma zui 300 mTola la'oguna'ö ba scuba diving, ba tebai ba saturation divingNgawalö dandraluo ndra si fatui iada'aSifatui 300 m wa'abakha ma töraTola la'oguna'ö ba nifotöi saturation diving (sangoguna'ö gas helium).Tandraluo  sangoguna'ö gas helium, nihaogö khöndra somasi fatui professional. Fa'abakha tola alömö ia tola töra 300 m

 Faigi göi 
 Inötö
 Inötö ba Danö Niha
 Miwo manu
 Töi mbaŵa

 Umbu 

Kategori:Surambaŵa
Kategori:Tandraluo